Նիկոլ Փաշինյանն արդեն արձագանքել է, ասելով, որ այդ ընտրությունը լեգիտիմ չէ, քանի որ ՀՀԿ-ն հաղթել է ընտրակաշառքով:Ուժեղացրե՞լ է Պուտինի զանգը Կարեն Կարապետյանին, ինչի շնորհիվ էլ նա հրաժարվել է Նիկոլ Փաշինյանի հետ բանակցությունից: Թե՞ հակառակը՝ Կարեն Կարապետյանն էլ հայտնվել է Սերժ Սարգսյանի վիճակում եւ չի ցանկանում հայտնվել այն դերում կամ դիրքում, որում Սերժ Սարգսյանը հայտնվեց ապրիլի 22-ի առավոտյան, հետո հրաժարական ներկայացնելով կեսօրին:Այս դեպքում իհարկե խոսքը հրաժարականի մասին չէ, այլ վարչապետի թեկնածու առաջադրվելու: Կարեն Կարապետյա՞նն է լինելու այդ թեկնածուն, թե՞ ՀՀԿ-ն քվեարկելու է Նիկոլ Փաշինյանի օգտին: Սա է հարցը: Նիկոլ Փաշինյանը ապավինում է հրապարակային ռեսուրսին, փորձելով ստանալ նաեւ Ծառուկյան դաշինքի եւ ՀՅԴ աջակցությունը: Կարեն Կարապետյանի հիմնական ռեսուրսը կարծես թե մնացել է Ռուսաստանը: Համենայն դեպս նկատելի է, որ վերջին երկու օրերին մեծացել է Ռուսաստանի ուշադրությունն ու արձագանքի ինտենսիվությունը: